CELEX: 32008D0364
Language: bg
Date: 2008-04-28 00:00:00
Title: 2008/364/ЕО: Решение на Комисията от 28 април 2008 година за даване на разрешение за методи за класификация на кланични трупове на свине в Литва (нотифицирано под номер C(2008) 1595)

9.5.2008   
            
            
               BG
            
            
               Официален вестник на Европейския съюз
            
            
               L 125/32
            
         
      РЕШЕНИЕ НА КОМИСИЯТА
   
   от 28 април 2008 година
   за даване на разрешение за методи за класификация на кланични трупове на свине в Литва
   (нотифицирано под номер C(2008) 1595)
   (Автентичен е само литовският текст)
   (2008/364/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланичните трупове на свине (1) и по-специално член 5, параграф 2 от него,
   като има предвид, че:
   
               (1)
            
            
               Съгласно член 2, параграф 3 от Регламент (ЕИО) № 3220/84, класификацията на кланични трупове на свине следва да се определя чрез оценяване на съдържанието на постно месо посредством статистически доказани методи за оценка, основани на физическото измерване на една или повече анатомични части на кланичния труп на свинята. Даването на разрешение за методите за класификация зависи от съответствието им с максимално допустимата статистическа грешки при оценката. Нейната стойност е определена в член 3, параграф 2 от Регламент (ЕИО) № 2967/85 на Комисията от 24 октомври 1985 година относно определяне на подробни правила за прилагане на скалата на Общността за класификация на кланични трупове на свине (2).
            
         
               (2)
            
            
               Литовското правителство се е обърнало към Комисията с молба да разреши четири метода за класификация на кланични трупове на свине и е представила резултатите от пробните дисекции във втората част на протокола, в съответствие с член 3, параграф 3 от Регламент (ЕИО) № 2967/85.
            
         
               (3)
            
            
               След разглеждане на тази молба бе установено, че условията за разрешаване на горепосочените методи за класификация са изпълнени.
            
         
               (4)
            
            
               Промяна на уредите или на методите за класификация може да се разреши единствено чрез ново решение на Комисията, прието в светлината на придобития опит. Поради тази причина, настоящото разрешение може да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Съгласно Регламент (ЕИО) № 3220/84 се разрешава използването на следните методи за класификация на кланичните трупове на свине в Литва:
   
               1.
            
            
               Уред Fat-O-Meat’er (FOM) и съответните методи за оценка, подробности за които са дадени в част 1 от приложението;
            
         
               2.
            
            
               Уред Hennessy Grading Probe (HGP 7) и съответните методи за оценка, подробности за които са дадени в част 2 от приложението;
            
         
               3.
            
            
               Уред IM-03 и съответните методи за оценка, подробности за които са дадени в част 3 от приложението;
            
         
               4.
            
            
               Двуточков метод (ZP) с измерване с линия (метод с линия) и съответните методи за оценка, подробности за които са дадени в част 4 от приложението.
            
         Ръчният метод (ZP) може да се прилага само в кланици, в които се колят не повече от 200 свине седмично.
   Член 2
   Промени на уредите и на методите за оценка не са разрешени.
   Член 3
   Адресат на настоящото решение е Република Литва.
   
      Съставено в Брюксел на 28 април 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  ОВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ЛИТВА
      Част 1
      FAT-O-MEAT’ER (FOM)
      
                  1.
               
               
                  Класификацията на кланични трупове на свине се извършва с уред, известен като „Fat-O-Meat’er (FOM)“.
               
            
                  2.
               
               
                  Уредът е снабден със сонда с диаметър 6 милиметра, съдържаща фотодиод от типа Siemens SFH 950/960 и с измервателен обхват между 3 и 103 милиметра. Резултатите от измерванията биват преобразувани в съдържание на постно месо чрез компютър.
               
            
                  3.
               
               
                  Съдържанието на постно месо в кланичния труп се изчислява по следната формула:
                  
                      = 59,98500 – 0,20051 × F1 – 0,62340 × F2 + 0,21878 × M2
                  където:
                  
                              
                                 
                           
                           
                              =
                           
                           
                              оцененото процентно съдържание на постно месо в кланичните трупове,
                           
                        
                              F1
                           
                           
                              =
                           
                           
                              дълбочината на сланината (заедно с кожата) в милиметри, измерена между 6-ия и 4-ия прешлен, на 8 cm от разреза на трупа,
                           
                        
                              F2
                           
                           
                              =
                           
                           
                              дълбочината на сланината (заедно с кожата) в милиметри, измерена между 3-то и 4-то последно ребро, на 6 cm от разреза на трупа,
                           
                        
                              M2
                           
                           
                              =
                           
                           
                              дълбочината на постното месо в милиметри, измерена между 3-то и 4-то последно ребро, на 6 cm от разреза на трупа.
                           
                        Тази формула е в сила за кланични трупове с тегло между 50 и 110 килограма.
               
            Част 2
      HENNESSY GRADING PROBE (HGP7)
      
                  1.
               
               
                  Класификацията на кланични трупове на свине се извършва с уреда, наречен „Hennessy Grading Probe (HGP 7)“ (Сонда за класификация Хенеси).
               
            
                  2.
               
               
                  Уредът трябва да бъде снабден със сонда с диаметър 5,95 mm (и да има по 6,3 mm острие от всяка от страните на сондата при върха ѝ), съдържаща фотодиод (светодиод на Siemens от типа LYU 260-EO и фотоприемник от типа 58 MR) и с измервателен обхват между 0 и 120 mm. Резултатите от измерванията се преобразуват в съдържание на постно месо директно чрез HGP 7 или чрез компютър, свързан с него.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  
                      = 62,56600 – 0,85013 × F2 + 0,16150 × M2
                  където:
                  
                              
                                 
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              F2
                           
                           
                              =
                           
                           
                              дълбочината на сланината (заедно с кожата) в милиметри, измерена между 3-то и 4-то последно ребро, на 6 cm от разреза на трупа,
                           
                        
                              M2
                           
                           
                              =
                           
                           
                              дълбочината на постното месо в милиметри, измерена между 3-то и 4-то последно ребро, на 6 cm от разреза на трупа.
                           
                        Тази формула е в сила за кланични трупове с тегло между 50 и 110 килограма.
               
            Част 3
      IM-03
      
                  1.
               
               
                  Класификацията на кланични трупове на свине се извършва с уреда, наречен „IM-03“.
               
            
                  2.
               
               
                  Уредът трябва да бъде снабден с оптична сонда тип „игла“ (single line scanner SLS01) с диаметър 7 mm. Сондата съдържа ред от контактни датчици за изображение (CIS) и зелени светодиоди. Измервателният обхват е между 0 и 132 mm.
               
            
                  3.
               
               
                  Съдържанието на постно месо в кланичния труп се изчислява по следната формула:
                  
                      = 62,01600 – 0,78101 × F2 + 0,17202 × M2 – 0,03763 × W
                  където:
                  
                              
                                 
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              F2
                           
                           
                              =
                           
                           
                              дълбочината на сланината (заедно с кожата) в милиметри, измерена между 3-то и 4-то последно ребро, на 6 cm от разреза на трупа,
                           
                        
                              M2
                           
                           
                              =
                           
                           
                              дълбочината на постното месо в милиметри, измерена между 3-то и 4-то последно ребро, на 6 cm от разреза на трупа,
                           
                        
                              W
                           
                           
                              =
                           
                           
                              тегло на топлия кланичен труп в килограми.
                           
                        Тази формула е в сила за кланични трупове с тегло между 50 и 110 килограма.
               
            Част 4
      РЪЧЕН МЕТОД (ZP)
      
                  1.
               
               
                  Класификацията на кланични трупове на свине се извършва по „ръчния (ZP) или двуточков метод“ чрез измерване с линия.
               
            
                  2.
               
               
                  Този метод може да се осъществи с използване на линия, разграфена на основата на уравнението за прогнозиране. Основава се на ръчното измерване на дебелината на сланината и дебелината на мускула, видими от разреза на трупа.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  
                      = 54,57800 – 0,47534 × F + 0,27035 × M – 0,09201 × W
                  където:
                  
                              
                                 
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              F
                           
                           
                              =
                           
                           
                              дълбочината на сланината (заедно с кожата) в милиметри, измерена при разреза на трупа на най-тънкото място над musculus gluteus medius,
                           
                        
                              M
                           
                           
                              =
                           
                           
                              дебелината на лумбалния мускул в милиметри, измерена при разреза на трупа като най-късото разстояние от предната (краниална) част на musculus gluteus medius до горния (гръбен) край на гръбначния канал,
                           
                        
                              W
                           
                           
                              =
                           
                           
                              тегло на топлия кланичен труп в килограми.
                           
                        Тази формула е валидна за кланични трупове с тегло между 50 и 110 kg.